RESOLUCIÓN do 12 de xuño de 2014 pola que se conceden as subvencións para investimentos innovadores para o crecemento empresarial, reguladas na Resolución do 30 de decembro de 2013 pola que se establecen as bases reguladoras para a concesión, en réxime de concorrencia competitiva, das subvencións para investimentos innovadores para o crecemento empresarial (código de procedemento IN848A) no ámbito da Comunidade Autónoma de Galicia (Programa I2C INN), cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013 e se procede á súa convocatoria para o ano 2014 (DOG número 16, de 24 de xaneiro de 2014), modificada pola Resolución do 11 de abril de 2014 (DOG número 81, de 29 de abril).
Axencia Galega de Innovación — III. Outras disposicións — 30/06/2014

A Resolución do 30 de decembro de 2013 (DOG núm. 16, do 24 de xaneiro de 2014) establece as bases reguladoras para a concesión, en réxime de concorrencia competitiva, das subvencións para investimentos innovadores para o crecemento empresarial no ámbito da Comunidade Autónoma de Galicia, e procede á súa convocatoria para o ano 2014.
No seu artigo 13 regúlase a resolución e notificación destas axudas unha vez que a comisión de valoración emita o informe no que se recolla o resultado da avaliación efectuada e a contía da axuda proposta.
No exercicio das facultades que me confire o artigo 17.3 do Decreto 50/2012, do 12 de xaneiro (DOG núm. 19, do 27 de xaneiro), polo que se crea a Axencia Galega de Innovación e se aproban o seus estatutos,
Primeiro. Concederlles as subvencións para investimentos innovadores para o crecemento empresarial (código de procedemento IN848A) a todas as empresas seleccionadas que figuran no anexo I desta resolución, por orde decrecente de puntuación e ata o esgotamento do crédito correspondente ao procedemento IN848A, que supoñen un total de 3.096.250,00 euros para o ano 2014. Aquelas subvencións para as que se recolle Si na columna Feder están cofinanciadas con fondos Feder.
Segundo. Deixar como non subvencionadas as restantes solicitudes admitidas a trámite, por esgotamento do crédito correspondente ao procedemento IN848A, que se recollen no anexo II desta resolución.
Terceiro. Desestimar expresamente o resto das solicitudes presentadas ao abeiro da Resolución do 30 de decembro de 2013 (DOG núm. 16, do 24 de xaneiro de 2014), dentro do procedemento IN848A.
Cuarto. O artigo 6 do anexo I da Resolución do 30 de decembro de 2013 indica que o prazo para xustificar os gastos subvencionados, co obxecto de poder percibir as subvencións, remata o 31 de outubro de 2014, sinalando expresamente a documentación que se debe achegar. En relación coa xustificación das axudas, haberá que aterse así mesmo ao establecido no artigo 18 da convocatoria.
Quinto. A Axencia Galega de Innovación adoptará as medidas necesarias para a instrución dos correspondentes expedientes de gasto.
Sexto. A inobservancia por parte dos beneficiarios de calquera das bases establecidas na convocatoria suporá a perda do dereito a percibir a subvención correspondente.
Sétimo. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da publicación desta resolución no Diario Oficial de Galicia, perante o presidente da Axencia Galega de Innovación, segundo o disposto nos artigos 114 e 115 da Lei 30/1992, de réxime xurídico das administracións públicas e do procedemento administrativo común.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de xuño de 2014